CELEX: C2005/330/07
Language: sk
Date: 2005-12-24 00:00:00
Title: Rozsudok Súdneho dvora (prvá komora) z  27. októbra 2005  vo veci C-437/03: Komisia Európskych spoločenstiev proti Rakúskej republike (Nesplnenie povinnosti členským štátom — Smernice 78/686/EHS a 78/687/EHS — Zubní lekári)

24.12.2005   
            
            
               SK
            
            
               Úradný vestník Európskej únie
            
            
               C 330/4
            
         
      ROZSUDOK SÚDNEHO DVORA
   
   (prvá komora)
   z 27. októbra 2005
   vo veci C-437/03: Komisia Európskych spoločenstiev proti Rakúskej republike (1)
   
   (Nesplnenie povinnosti členským štátom - Smernice 78/686/EHS a 78/687/EHS - Zubní lekári)
   (2005/C 330/07)
   Jazyk konania: nemčina
   Vo veci C-437/03, Komisia Európskych spoločenstiev, (splnomocnení zástupcovia: C. Schmidt a C. Tufvesson, A. Manville) proti Rakúskej republike (splnomocnený zástupca: E. Riedl), ktorej predmetom je žaloba o nesplnenie povinnosti podľa článku 226 ES, podaná 16. októbra 2003, Súdny dvor (prvá komora), v zložení: predseda prvej komory P. Jann, sudcovia K. Schiemann (spravodajca), N. Colneric, K. Lenaerts a E. Juhász, generálny advokát: A. Tizzano, tajomník: R. Grass, vyhlásil 27. októbra 2005 rozsudok, ktorého výrok znie:
   
               1)
            
            
               Rakúska republika si tým, že umožnila zubárom („Dentisten“) uvedeným v § 4 ods. 3 a § 6 zákona o zubároch (Dentistengesetz)
               
                           —
                        
                        
                           vykonávať svoje činnosti a používať pritom titul „Zahnarzt“ (zubný lekár) alebo „Zahnarzt (Dentist)“ [zubný lekár (zubár)] a
                        
                     
                           —
                        
                        
                           odvolávať sa na prechodnú právnu úpravu podľa článku 19b smernice Rady 78/686/EHS z 25. júla 1978 o vzájomnom uznávaní diplomov, osvedčení a iných dokladov o formálnych kvalifikáciách zubných lekárov vrátane opatrení na uľahčenie efektívneho uplatňovania práva usadiť sa a slobody poskytovať služby, zmenenej a doplnenej smernicou Európskeho parlamentu a Rady 2001/19/ES zo 14. mája 2001,
                           aj keď nespĺňajú minimálne požiadavky uvedené v článku 1 smernice Rady 78/687/EHS z 25. júla 1978 o koordinácii zákonov, iných právnych predpisov alebo správnych opatrení týkajúcich sa činností zubných lekárov, zmenenej a doplnenej smernicou 2001/19, preto, aby sa na nich mohla vzťahovať právna úprava podľa týchto smerníc,
                        
                     nesplnila povinnosti, ktoré jej vyplývajú z článkov 1 a 19b smernice 78/686 a z článku 1 smernice 78/687.
            
         
               2)
            
            
               V zostávajúcej časti sa žaloba zamieta.
            
         
               3)
            
            
               Rakúska republika a Komisia znášajú vlastné trovy konania.
            
         
      (1)  Ú. v. EÚ C 304, 13.12.2003.